[{"text_idx": "#000001", "text": "Lansio cymhelliant i ddenu gweithlu addysgu mwy amrywiol"}, {"text_idx": "#000003", "text": "Mae cyfanswm o \u00a35,000 ar gael i athrawon cymwys sydd yn fyfyrwyr Du, Asiaidd ac Ethnig Leiafrifol. Mae \u00a32,500 ar gael ar gyfer ennill Statws Athro Cymwysedig a thaliad terfynol o \u00a32,500 ar o\u0302l cwblhau cyfnod ymsefydlu."}, {"text_idx": "#000004", "text": "Mae\u2019r cynllun yn un o dri chymhelliant sydd ar gael ar hyn o bryd i athrawon cymwys dan hyfforddiant. Ac mae cyfanswm o \u00a325,000 ar gael i\u2019r rheini sy\u2019n ateb gofynion y tri chynllun."}, {"text_idx": "#000008", "text": "\u201cMae\u2019r cymhelliant hwn yn rhan bwysig o\u2019r gwaith rydyn ni\u2019n ei wneud i ddenu mwy o ymgeiswyr Du, Asiaidd ac Ethnig Leiafrifol i\u2019r proffesiwn addysgu."}, {"text_idx": "#000009", "text": "\u201cAr hyn o bryd mae llai na 2% o\u2019n gweithlu addysgu o gefndir Du, Asiaidd ac Ethnig Leiafrifol. A dyw hynny ddim yn ddigon da. Rwy wedi ymrwymo i gynyddu\u2019r gynrychiolaeth honno yn ein gweithlu addysg. Rhaid i\u2019n pobl ifanc allu uniaethu eu hunain a\u0302\u2019u harweinwyr, gan gynnwys uniaethu profiadau eu hunain a\u0302 rhai eu harweinwyr."}, {"text_idx": "#000013", "text": "Mae grw\u0302p o Fentoriaid Cymunedol yn cefnogi\u2019r Partneriaethau, ac maen nhw\u2019n defnyddio eu gwybodaeth a\u2019u profiad personol o effaith wahaniaethol hiliaeth ar addysg, recriwtio, cyflogaeth, marchnata ac arweinyddiaeth i gynyddu amrywiaeth yn y proffesiwn addysgu."}, {"text_idx": "#000015", "text": "\u201cMae\u2019r cymhelliant newydd yn dangos ymrwymiad Llywodraeth Cymru i greu gweithlu mwy amrywiol. Bydd yr unigolion hynny sy\u2019n dechrau yn y proffesiwn addysgu yn gweld bod ysgolion yn cymryd camau breision tuag at fod yn sefydliadau gwrth-hiliol, er enghraifft drwy\u2019r cam i sefydlu hanes pobl Ddu yn y cwricwlwm."}, {"text_idx": "#000016", "text": "\u201cRwy\u2019n gobeithio y bydd y cymhelliant hwn yn annog unigolion talentog a brwdfrydig o gefndiroedd sydd heb gynrychiolaeth ddigonol i ymuno a\u0302\u2019r proffesiwn, ac i fod yn rhan o\u2019r newidiadau ehangach sy\u2019n digwydd yn y byd addysg ar hyn o bryd.\u201d"}]